JUHATUSE **O T S U S**

|  |  |
| --- | --- |
| Tallinn | Kuupäev digiallkirjas nr 4-8/837 |

**Taotluse rahuldamise 17.06.2022 otsuse muutmine**

1. Käesoleva otsuse teeb rakendusüksus SA Keskkonnainvesteeringute Keskus, registrikood 90005946 (edaspidi *KIK*) keskkonnaministri 31.01.2020 määruse nr 10 „Keskkonnaprogrammist toetuse andmise kord ja tingimused“ (edaspidi *määrus*) ja käesolevas otsuses nimetatud sätete alusel.
2. KIK nõukogu otsustas 17.06.2022 rahuldada Riigi Kaitseinvesteeringute Keskus (edaspidi *toetuse saaja*), projekti nr RE.4.10.22-0020 „Raatuse jääkreostuskolde ohutustamine“ (edaspidi *määrus*) taotluse summas 431 760,80 eurot.
3. KIK on 30.09.2022 otsusega nr 4-17/7888-1 kooskõlastanud projektimuudatuse, mille kohaselt kogu ala puhastatakse *in‑situ* meetodil pinnases toimuvate elektrokineetiliste ja ‑keemiliste protsesside abil. Sellega saavutati oluline rahaline kokkuhoid hanke läbiviimisel.
4. Toetuse saaja esitas 14.06.2024 KIKile E-toetuse keskkonna vahendusel avalduse projekti lõpptähtaja ning abikõlblikkuse perioodi pikendamiseks 12 kuu võrra, kuni 17.06.2025. Hankelepingu planeeritud uus lõppkuupäev on 13.06.2025 ja reostuse likvideerimise efektiivsust kontrollitakse pinnaseproovidega. Käesolevaks ajaks on reostus likvideeritud ca 3230 m2 maa-alalt ning täiendavat töötlemist vajab veel ca 100 m2 maa‑ala, millest tulenevalt ei saa projekti eesmärki täidetuks lugeda.
5. Kooskõlas määruse § 11 lõikega 1 ning jättes projekti lõpparuande koostamiseks piisavalt aega, otsustab KIK muuta taotluse rahuldamise teatise nr 4‑17/2199 punkti 1 ja sõnastab selle järgnevalt: „Projekti abikõlblikkuse periood algab 31.01.2022 ja lõppeb hiljemalt 30.06.2025“.
6. Arvestades hanke tulemust ja hankelepingu muudatusi ning vabade vahendite hulka projekti eelarves, otsustab KIK vähendada projekti toetuse summat 120 000,00 euro võrra. Projekti uus toetuse summa on 311 760,80 eurot ning jääkreostuse likvideerimise toetuse määr 100% abikõlblikest kuludest.
7. Käesoleva otsuse saab vaidlustada 30 päeva jooksul selle kättesaamisest, esitades vaide KIKile või kaebuse halduskohtusse halduskohtumenetluse seadustikus sätestatud tingimustel ja korras.

(allkirjastatud digitaalselt)

Andrus Treier

juhataja